26. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 38 της 17/27 Ιαν. 1976 (ΦΕΚ Α΄13) Περί αλιείας και πωλήσεως ιχθύων του είδους SOLEA SOLEA (LINNEO) 1758 κοινώς Γλώσσα. Έχοντες υπ’ όψει: 1.Τας διατάξεις των άρθρ. 10 και 20 του Ν.Δ. 420/1970 «περί Αλιευτικού Κώδικος». 2.Την υπ’ αριθ. 21/17.10.1975 γνωμοδότησιν του Συμβουλίου Αλιείας. 3.Την υπ’ αριθ. 963/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Γεωργίας και Εμπορίου, αποφασίζομεν: Άρθρον μόνον.-1.Απαγορεύεται η αλιεία και η πώλησις ιχθύων του είδους SOLEA SOLEA (LINNEO) 1758 κοινώς Γλώσσα, ολικού μήκους μικροτέρου των 18 εκατοστών, μετρουμένου από του άκρου του ρύγχους μέχρι του άκρου του ουραίου πτερυγίου τούτων. 2.Πάσα προγενεστέρα διάταξις ρυθμίζουσα άλλως το μήκος του υπ’ όψιν είδους ιχθύος καταργείται. Εις τον Ημέτερον επί της Γεωργίας Υπουργόν, αντίθεμεν την δημοσίευσιν και εκτέλεσιν του παρόντος. 